《寄方龙溪》
宋代·何梦桂

欲扣玄关访偓佺，人间无路铁鞋穿。
郎邪旧约惊千载，嵩岳新来下二仙。
肯把丹砂分药鼎，便将白玉种芝田。
瓣香欲谢双岩过，却道龙溪合受拳。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。